Hallituksen asuntopoliittinen ohjelma

Asettaminen	
	Ympäristöministeriö on tänään asettanut työryhmän ohjaamaan hallituksen asuntopoliittisen ohjelman laadintaa.	

Toimikausi	
	27.6.2003 - 31.12.2003  	

Tausta	
	Hallitusohjelmassa todetaan "Asuntopolitiikan pitkäjänteisyyden turvaamiseksi hallitus laatii vuoden 2003 loppuun mennessä koko hallituskautta koskevan asuntopoliittisen ohjelman huomioiden kansainvälisen arvion."	

Tavoitteet	
	Asuntopoliittisen ohjelman tavoitteena on tarkentaa ja priorisoida osatavoitteet ja toiminta-alueet, joihin erityisesti tulee kohdentaa toimenpiteitä hallituskaudella ja jotka ovat edellytyksenä hallitusohjelmassa asunto-olojen kehittämiselle asetettujen tavoitteiden saavuttamiseksi. Lisäksi tavoitteena on määritellä ja priorisoida hallituskaudeksi ne keskeiset keinot ja niiden vaatimat resurssit, joilla toteutetaan asunto-olojen kehittämiselle asetettuja tavoitteita.	

Tehtävä	
	Työryhmän tehtävänä on ohjata ja seurata hallituksen asuntopoliittisen ohjelman laadintaa.	

Organisointi	
		Puheenjohtaja Sirkka Hautojärvi, kansliapäällikkö, ympäristöministeriö 	
		Varapuheenjohtaja Kari Kourilehto, hallinnollinen ylijohtaja, ympäristöministeriö 	
		Jäsenet:	
		Markku Tahvanainen, kehittämisjohtaja, ympäristöministeriö 	
		Reijo Väärälä, apulaisosastopäällikkö, sosiaali- ja terveysministeriö 	
		Anne Brunila, ylijohtaja, valtiovarainministeriö 	
		Teuvo Ijäs, ylijohtaja, Valtion asuntorahasto 	
		Timo Kietäväinen, varatoimitusjohtaja, Suomen Kuntaliitto 	
		Timo Reina, erityisavustaja, sisäasiainministeriö 	
		Tero Shemeikka, erityisavustaja, työministeriö 	
		Susanna Dromberg, erityisavustaja, ympäristöministeriö 	
		Hannu Parikka, hallituksen puheenjohtaja, ASRA ry 	
		
	Työryhmän sihteerinä toimii rahoitusylitarkastaja Timo Tähtinen ympäristöministeriöstä.

Naisten ja miesten välisestä tasa-arvosta annetun lain (609/1986) 4 §:ssä edellytetään, että miehiä ja naisia on tietyissä valtion toimielimissä oltava edustettuina kumpiakin vähintään 40 %, ellei erityisistä syistä muuta johdu. Laissa asetettu vaatimus ei toteudu asuntopoliittisen ohjelman laadintaa ohjaavassa työryhmässä, sillä sen jäseniltä edellytetään keskeistä asemaa edustamassaan organisaatiossa. Tämä muodostaa laissa mainitun erityisen syyn poiketa lain 4 §:n 2 momentin mukaisesta vaatimuksesta.

Työryhmä voi kuulla asiantuntijoita.	

Kustannukset ja rahoitus	
	Työryhmän mahdolliset kustannukset maksetaan momentilta 350121023.	

	Ministeri	Hannes Manninen	

	
	
	Hallitusneuvos	Liisa Linna-Angelvuo	

	

JAKELU	
	Työryhmä	

TIEDOKSI	
	YM/ARO, HAL